في سياق التجارب المخبرية التي أجرتها عدد من الدول حول فعالية دواءالمحتوي على المادة الفاعلة كلوروكين في علاج المرضى المصابين بفيروس “كورونا”، اختارت وزارة الصحة المغربية التدرج في اعتماد هذا الدواء، خصوصا وأن المغرب لم يشهد انتشارا واسعا للفيروس. وبعد الجدل لي تسبب فيه رئيس الحكومة سعد الدين العثماني، لي قال للمغاربة بلي دواء كلوروكين كيعالجو بيه المصابين بالفيروس وبلي موجود ف المغرب، خرجات وزارة الصحة يوم الخميس 19 مارس الجاري ببلاغ وقالت فيه :”خلافا لما يتداول في المواقع الإجتماعية حول فعالية الدواء المحتوي على المادة الفاعلة كلوروكين في علاج كوفيد-19، أن هذا الدواء لازال تحت التجارب السريرية في عدد من الدول لإثبات فعاليته ضد فيروس كوفيد-19′′. ولكن الوزارة مقطعاتش الشك باليقين، وخلات نسبة من إمكانية استعمال الدواء لكن بشروط، حيث أوضح بلاغ الوزارة :”وفي حالة ثبوت نجاعة هذا الدواء في علاج مرضى كوفيد-19 فإن الوزارة تؤكد أن استعماله سيكون وفق بروتوكول طبي معتمد من قبل لجنة علمية وطنية، على أن يقتصر استعماله على الحالات التي تتابع علاجها في المستشفى”. هاد البروتوكل لي قالتو الوزارة هو لي جا ف بلاغ اللجنة الاستشارية التنقية والعلمية للبرنامج الوطني للوقاية من الإنفلونزا والأمراض التنفسية الحادة، التابعة لوزارة الصحة، حيث نصحت بالاستعمال المؤقت لمادة الكلوروكين وسولفات الهيدروكسي كلوروكين، بالإضافة لمزيج “اللوبينافير”، اللي مامسموحش بالبيع ديالو فالسوق، من أجل ممعالجة المصابين بفيروس “كورونا” . ووضحات مذكرة ديال وزارة الصحة، موجهة للمدراء ديال المستشفيات الجامعية، والمدراء الجهويون ديال الصحة، بللي “نظرا للحالة ديال الطوارئ اللي كتعرفها الصحة العامة والخطورة اللي كيشكل فيروس “كورونا”، اللجنة قدمات هذ الاقتراح المؤقت لاستعمال الأدوية اللي كتحتوي على الكلوروكين”. وفالمذكرة نفسها، أكدات اللجنة بللي هذ النوع من الأدوية غدي يتستعمل كن طرف الأطر الطبية فقط، وماغايمكنش يتباع للناس العاديين، كيف لزمات اللجنة على المدراء ديال المستشفيات الجامعية والمدراء الجهويين ديال الصحة باش يعلموها إلى كانت السبيطارات فيها نقص ديال هذ الأدوية، ويعلموها بالكمية اللي عندهم فالسطوك باش يزيدو يدعموها، كيف طلباتهم يعلموها إلى كان عندهم نقص حاد فيها. وهنا طبعا الوزارة كتقول للمغاربة :”ماتشريوش الأدوية دون وصفة طبية واحتكارها، حفاظا على السلامة الصحية للجميع.”. 
بالتدرج..ف الأول رفض تايشوف النتائج: ها كيفاش المغرب بدا يستعمل هاد دواء الكلوروكين لعلاج المصابين بـ”كورونا”